1. رصيد الطباعة

* من حق كل طالب

1. مياه مجانية

* اذا عطشت وما كان معك مصاري او ما حبيت تدفع , بتقدر تشرب من زينك اللي جنب مبنى الباني

1. اللكرات

* كل طالب بيقدر يستأجر لكر او خزانة لمدة سنة وبيدفع 10 دنانيروبتقدر تسترجع منهم 5 دنانير لما ترجعلهم اللكر

1. المصلى

اذا كان عندك بريك وبدك مكان تقعد فيه او تنام , فالمصلى هو المكان المناسب , ولكل كلية مصلى للذكور ومصلى للاناث

1. مكان مكيف وهادي

* اذا كانت الدنيا صيف وبدك مكان بارد وهادي فما الك الا زينك وفيه قوابس اذا بدك تشحن تلفونك او اي اشي ثاني

1. خدمة الشحن

* على يمين مدخل العمادة اللي عند مكتبة الخطيب , في محل بشحن اشيائك مقابل ربع دينار , بتقدر تستعمله اذا فضي شاحنك وعندك محاضرة او ناسي شاحنك

1. استئجارادوات

* بعض الاماكن بتقدر تستأجر منها اشياء مثل باوربانك او الة حاسبة

1. استعارة الادوات بين الطلاب

* بعض الطلاب بيستعيرو من بعض ادوات , وهي افضل طرق المساعدة لانها بتخدم جميع الاطراف وبدون دفع , وبتكسبو اجر المساعدة من ربنا

1. تجارة طلابية

* في بعض الصفحات ممكن تلاقي اشياء حلوة مثلا ناس بيبيعو اكل زي يلنجي او كيك , ويمكن اشياء ثانية , حلوة للقعدات الجماعية

1. خدمات تدريسية

* بعض المواد ممكن تكون الها بطاقات للدراسة زي بطاقات التوجيهي

1. تسجيل الدخول لشبكة الانترنت

* بتقدر تشبك نت وانت جوا الجامعة بس مشكلته ما بيشغل كلشي , مثلا يوتيوب ما بيشتغل

1. حساب كليك

* من حق كل طالب عنده الهوية الجامعية يفتح حساب كليك

1. الايفنتات

* كل فترة وفترة بيطلع ايفنت حلو , احيانا العاب , واحيانا اكل ببلاش , واحيانا بوظة ببلاش وغيره

1. الاغراض المفقودة

* حاول تكون بكثير مجموعات على الفيسبوك بتخص الجامعة الهاشمية او الكلية اللي انت فيها , لأنو لما يضيع اشي الك ممكن تلاقيهم بيعلنو عنها , او بيعطوها للامن الجامعي وبتستلمهم منهم

1. خط ب اسمك

* بتقدر تشتري خط بدينارين بس ومش ضروري تشحنه , في حال اذا كان بدك رصيد او نت , عالافل بتأمن حالك شهر وبدينارين

1. ارخص اسعار

* ارخص محل ممكن تشتري منه هو المؤسسة , مكانها قريب من مكتبة الخطيب

1. خدمات الطباعة

* مكتبة الخطيب او المكتبة اللي جنبها (ركن الطالب) ممكن تطبع اشي , عن طريق الواتساب, بس للي بيجو من مجمع رغدان بنصحكو تروحو لمكتبة البلاغ لأنه اسعاره احسن

1. خدمات تقنية

* بتقدر تروح على اي مختبر وتستعمل جهاز كومبيوتر , شرط انو ما يكون وقتها في امتحان بالمختبر, اسم المسنخدم هو رقمك الجامعي وكلمة السر بتطولها من بوابتك

1. اماكن جميلة للتجمع

* في اماكن حلوة وقعدتها مرتبة زي دوار المطاعم (دوار المطلقات) والباني والحارث وساحة الفلج والمنطقة اللي عند كلية الصيدلة وغيرها كثير , لذلك استكشفو الجامعة لأنها حلوة

1. اختصارات

* مثلا حبيت اني اروح من مبنى الكيمياء ل مبنى ال it , بدل ما الف من عند الفلج وارجع , بدخل كلية الهندسو وبطلع من الجهة الثانية , بدل ما اوصل ب 8 دقايق بوصل ب 5 , اذا كنت متأخر احيانا بتفرق معك , لذلك حاول اعمل اختصارات لوقت الحاجة